**Járványügyi készültséget kezelő intézményi intézkedési terv**

Készült az ITM Felsőoktatásért, Innovációért és Szakképzésért Felelős Államtitkárság által kiadott,

„A szakképző intézményekben a járvány elleni védekezéssel kapcsolatos eljárásrend” alapján a

**2021/2022. tanévre**  
az ózdi   
**Széchenyi István Katolikus Technikum és Gimnáziumban.**

**Frissítés: Az SZFHÁT/122787-1/2021-ITM egyedi miniszteri határozat alapján 2021. december 1-jét követően** az iskola területérecsak a koronavírus elleni védettség igazolásának bemutatásával lehet belépni.

* **Mentesülnek:** A nevelő-oktató munkát folytató személyek (oktatók, pedagógusok, óraadók, hitoktatók), a tanulók, a képzésben részt vevő személyek.
* Az iskola/fenntartó által foglalkoztatott technikai dolgozónak, büfésnek stb. nem kell védettségit bemutatnia.
* A tanulót a szakképző intézménybe kísérő vagy onnan hazakísérő 1 fő nagykorú személy a koronavírus elleni védettségének igazolása nélkül az iskola területére az igazgató által meghatározott pontig léphet be.

Az egészség megőrzését célzó intézkedések, jogszabályok, kiadott útmutatások, irányelvek betartása **mindenki számára kötelező**.

**Az intézkedési terv által érintett személyek:**

* az iskola tanulói,
* az iskola oktatói,
* az iskola egyéb dolgozói,
* az iskolába érkező külső partnerek, személyek.

Az intézkedési terv 2021. szeptember 01-től visszavonásig hatályos, a válsághelyzet országos és területi alakulásától függően módosulhat, kiegészülhet. Az esetleges módosításokat, változásokat minden érintett számára elérhető módon nyilvánosságra kell hozni. **Az intézkedési terv közzétételi helyei:**

* iskola honlapján,
* e-Kréta rendszerben,
* kérésre nyomtatott formában,
* az iskola portáján, külső partnerek számára az iskola bejáratának ablakában,
* szeptember 1-jén osztályfőnöki órákon felolvasott tájékoztatásként.

Iskolánk a 2021-2022. tanévet hagyományos módon, a tanulók és oktatók (valamint egyéb dolgozók) közvetlen kapcsolatát igénylő módon kezdi meg.

Az országos, területi járványhelyzet alakulásától függően felkészülünk az azonnali digitális oktatásra (digitális oktatás speciális órarendje, kapcsolattartási platformok, tananyagok, módszerek előkészítése már a tanév elején megtörténik.)

**AZ INTÉZMÉNYEK, SZAKMAI GYAKORLAT HELYSZÍNÉNEK LÁTOGATÁSA,**

**RENDEZVÉNYEK, KIRÁNDULÁSOK**

Az intézményt kizárólag egészséges, tüneteket nem mutató tanuló, illetve képzésben részt vevő látogathatja. Az oktatásban és nevelésben, illetve az intézmény működtetésében csak egészséges és tünetmentes dolgozó vehet részt. A szülő, nagykorú tanuló, illetve dolgozó kötelessége, hogy a tünetek észlelésekor megkeresse háziorvosát.

* Koronavírus-gyanú vagy igazolt fertőzés esetén a tanuló (szülő), és a foglalkoztatott köteles értesíteni az iskolát.
* Az a tanuló vagy oktató és foglalkoztatott, aki bármilyen betegség miatt otthon maradt, a háziorvos, a kezelőorvos igazolásával vagy kórházi zárójelentéssel mehet újra az intézménybe.
* Hatósági házi karantén esetén a járványügyi hatóság által kiadott, a járványügyi megfigyelés időtartamának végét tartalmazó határozatot szükséges bemutatni.

Minden szakképző intézménynek meg kell tennie a szükséges intézkedéseket az intézményi csoportosulások megelőzésére a tanév, tanítási év folyamán, mind az intézmény területén, mind az intézmény épülete előtt.

* ***Tilos az épületbe olyan személynek belépni, akinél a belépést megelőző három napon belül köhögés, nehézlégzés, légszomj, láz, hidegrázás, izomfájdalom (nem izomláz), torokfájás, újonnan kialakult íz- vagy szaglászavar lép fel, továbbá igazoltan koronavírusos vagy hatósági karanténban elkülönített személlyel érintkezett.***

A közösségi terekben egyszerre csak annyi személy tartózkodjék, hogy betartható legyen a 1,5 méteres védőtávolság. Szükség esetén a csoportok, osztályok számára elkülönített területeket lehet kijelölni a közösségi tereken belül. Amennyiben a védőtávolság nem tartható be a közösségi tereken, úgy az ott tartózkodás idején javasolt a szájat és orrot eltakaró maszk viselése.

* ***Sorban álláskor, várakozáskor a 1,5 méteres távolságot jól látható jelzéssel (felfestéssel, figyelemfelhívó táblákkal) is jelöljük (könyvtárban, büfében, menzán, tanulmányi irodákban stb.).***

A **TANTERMI OKTATÁS** során az osztályok keveredését – amennyiben ez lehetséges – el kell kerülni. A szaktantermek, nyelvi bontótermek kivételével az osztályok a tanítási nap során használják ugyanazt a tantermet. Amennyiben ez nem megoldható, a tanulói csoportok váltása között a tantermekben felületfertőtlenítést kell végezni, melyet követően a termeket alaposan ki kell szellőztetni. Ez vonatkozik minden zárt térre, így a folyosókra, valamint a szociális helyiségekre is. A helyiségek ablakát időjárás és környező forgalom függvényében lehetőség szerint nyitva kell tartani.

* ***A tantermekben a szellőztetés minden szünetben a hetes feladata, a tanáriban, irodahelyiségekben az ott dolgozók kötelesek gondoskodni a rendszeres szellőztetésről. Mesterséges szellőztetést (klíma) csak rendkívül indokolt esetben alkalmazzunk az ide vonatkozó előírások betartásával. (irodák, érettségi és szakmai vizsgatermek).***
* Az iskolában a csengetési rendet úgy kell kialakítani, hogy az támogassa a tanórák közötti szünetben a védelmi intézkedések betartását, és elősegítse a védőtávolság megtartását.
* Az osztálytermekben, csoportszobákban lehetőség szerint gondoskodni kell a tanulók egymástól távolabb történő elhelyezéséről, adott esetben nagyobb termek vagy egyéb rendelkezésre álló helyiségek bevonásával.
* A tanítási órákon, foglalkozásokon a maszk viselése lehetséges, de nem kötelező.
* Valamennyi oktatási és gyakorlati tér esetében az előírt takarítási útmutató teljes körű betartása szükséges. Ezt megfelelő módon dokumentálni kell.
* A foglalkozásokon a tanuló csak saját felszereléseit (íróeszközök, számológép, tankönyv, példatár, füzet stb.) használhatja!
* A ***testnevelésórákat*** az időjárás függvényében javasolt szabad téren megtartani. Tornatermi foglalkozások esetén az órák alatt a terem szellőztetéséről gondoskodni kell. Az órák során célszerű mellőzni a szoros testi kontaktust igénylő feladatokat. Amennyiben ez mégsem kerülhető el, akkor ezeket lehetőleg állandó beosztású párokban, kiscsoportokban kell végezni.

A **GYAKORLATI FOGLALKOZÁSOK** során a 1,5 méteres védőtávolságot biztosítani kell. A gyakorlati képzéshez használt eszközöket tisztítani és fertőtleníteni kell a csoportok váltása között.

* A szakmai gyakorlatok ideje alatt a gyakorlaton részt vevő tanulókra, oktatókra az általános higiénés rendszabályok vonatkoznak.
* A gyakorlatokat kizárólag egészséges, koronavírus megbetegedés tüneteit nem mutató személy látogathatja.
* A gyakorlati képzésre vonatkozó szabályokat a belső és külső gyakorlóhelyen is be kell tartani.
* A gyakorlati képzés ideje alatt az oktató kiemelt feladata, hogy a helyes egyéni védőeszköz-használatot folyamatosan ellenőrizze, amennyiben annak használata indokolt. A 1,5 méteres védőtávolságot a gyakorlat teljes időtartama alatt lehetőség szerint biztosítani kell.
* A gyakorlat során az eszközöket – amennyiben azt nem károsítja – virucid hatású felületfertőtlenítő-szerrel rendszeresen tisztítani kell.

**RENDEZVÉNYEK**

Minden szakképző intézménynek azt javasoljuk, hogy a ***nagy létszámú tanuló vagy oktató egyidejű jelenlétével járó*** (pl. értekezlet, ünnepség, osztályozó értekezlet, tanévnyitó és tanévzáró ünnepség, bál, kulturális program stb.) ***esemény*** megszervezése során legyenek tekintettel az alábbiakra:

* a rendezvényekre vonatkozó hatályos létszámszabályok szigorú betartása,
* az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),
* zárttéri helyett lehetőség szerint szabadtéri program szervezése,
* szükség esetén a résztvevők körének korlátozása.
* Az ***osztálykirándulásokat*** és tanulmányi kirándulásokat javasoljuk belföldi helyszíneken megvalósítani.
* A ***szülői és egyéb munkaértekezletek*** megtartása online formában is lehetséges.

**EGÉSZSÉGÜGYI SZEMPONTBÓL BIZTONSÁGOS KÖRNYEZET KIALAKÍTÁSA**

* Az intézmények ***bejáratánál*** vírusölő hatású kézfertőtlenítőt kell biztosítani, annak használatára fel kell hívni a figyelmet.
* ***A személyi higiéné betartása a szakképző intézmény minden polgára részéről szükséges.*** Az intézménybe érkezéskor, étkezések előtt és után minden belépő alaposan mosson kezet vagy fertőtlenítse a kezét (tanulók esetében inkább javasolt a szappanos kézmosás***). Legyen a tanulónak saját „tisztasági csomagja” vagy kézfertőtlenítő folyadéka.***
* ***Tartsuk szem előtt a köhögési etikett betartását, az arc felesleges érintésének kerülését, valamint a szájat és az orrot eltakaró eszköz (továbbiakban: maszk) előírásakor a használatára vonatkozó szabályok betartását.***
* A foglalkoztatottak és a tanulók testhőmérsékletének mérése érkezéskor nem kötelező. Ugyanakkor javasoljuk, a lehetőség fenntartását, allergiás, náthás időszakban az intézménybe történő belépésnél.
* Amennyiben a ***testhőmérséklet-mérést*** mint óvintézkedést alkalmazzák, a mérési pontokat szakképző intézmények esetében a helyi adottságok alapján, a tanulólétszámot is figyelembe véve célszerű kialakítani annak érdekében, hogy a testhőmérséklet-mérés zökkenőmentes legyen, és ne alakuljon ki torlódás.
* Ennek értelmében mérési pontként szóba jöhet valamennyi jól szellőztethető, megfelelő méretű tér, így például az iskolai bejáratok, az aula, de akár más tér is, ahol a zsúfoltság elkerülhető. Az iskolába érkezés időpontja is szakaszolható a zsúfoltság elkerülése érdekében. A testhőmérséklet-mérést oktatók, nevelő-oktató munkát segítők, technikai dolgozók, beoltott felsőbb éves tanulók egyaránt végezhetik.

A **SZOCIÁLIS HELYISÉGEKBEN** biztosítani kell a szappanos kézmosási lehetőséget, melyet vírusölő hatású kézfertőtlenítési lehetőséggel kell kiegészíteni.

* Kéztörlésre papírtörlők biztosítása javasolt, közös használatú textiltörölköző alkalmazása tilos.
* Kiemelt figyelmet kell fordítani az alapvető higiénés szabályok betartására. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot.

**ÉTKEZTETÉSRE VONATKOZÓ SZABÁLYOK**

* Fokozottan kell ügyelni az étkezés helyszínének tisztaságára, a rendszeres fertőtlenítésére. A felületek tisztításakor ügyelni kell a környezet vírusmentességének megőrzésére, a munkafolyamatok megfelelő szétválasztásával, valamint gyakoribb fertőtlenítéssel.
* Étkezés előtt és után kiemelt figyelmet kell fordítani a tanulók alapos szappanos kézmosására vagy kézfertőtlenítésére.
* Az étkezéseket úgy kell megszervezni, hogy az osztályok keveredése lehetőleg elkerülhető, sorban állás esetén a védőtávolság betartható legyen.
* Az étteremben az asztalokon elhelyezett, közös használatú eszközök tisztántartására, fertőtlenítésére fokozottan kell figyelni.
* Az étkeztetést végző személyzet számára vírusölő hatású, alkoholos kézfertőtlenítő szert kell biztosítani, és annak rendszeres használatára fokozott hangsúlyt kell fektetni.
* Az intézményvezető felelőssége, hogy a dolgozók egészségi állapotát fokozottan monitorozza és betegség gyanúja esetén intézkedjen.

**A SZAKKÉPZŐ INTÉZMÉNYEKBEN TANULÓK HIÁNYZÁSAINAK KEZELÉSE**

* Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik *tartós betegsége* miatt, erről orvosi igazolással rendelkezik, és azt bemutatja, továbbá annak a tanulónak az iskolai hiányzását, akit a *szülő* a 12/2020. (II. 7.) Korm. rendelet [a szakképzésről szóló törvény végrehajtásáról] szerinti alapos okra hivatkozással nem enged iskolába, igazolt hiányzásnak kell tekinteni.
* Igazolt hiányzásnak tekintendő továbbá, ha a tanuló hatósági karanténba kerül a részére a járványügyi hatóság által előírt karantén időszakára.
* A 12/2020. (II. 7.) Korm. rendelet 161. § (1) bekezdés c) pontjának értelmében ***az intézményvezetőnek alapos indok esetén kell a tanulói távolmaradást igazoltnak tekinteni.*** Ilyen indoknak tekinthető a járványhelyzetből fakadó alapos ok is, ugyanakkor a tanulói hiányzásnak a járványhelyzetre tekintettel, általánosan, előre meg nem határozott időtartamra történő szülői igazolása nem tekintendő automatikusan alapos indoknak, minden ilyen ***szülői/gondviselői*** ***kérelmet*** a döntésre jogosult intézményvezetőnek a kérelmező körülményei és a járvány alakulásának függvényében aktuálisan kell mérlegelnie és időszakonként felül kell vizsgálnia.
* Ezen időszakban a tanuló az otthona elhagyása nélkül, az oktatókkal egyeztetett kapcsolattartási és számonkérési forma mellett vehet részt az oktatásban.

**A SZÁMONKÉRÉS, BESZÁMOLÁS RENDJE**

* Írásbeli számonkérés esetében a tanórákra vonatkozó szabályok betartása szükséges.
* Az írásbeli dolgozatok 24 órás várakozás után biztonságosan javíthatók a higiénés szabályok betartásával.
* A számonkéréseken kizárólag egészséges, tüneteket nem mutató tanuló, illetve oktató vehet részt.
* ***Írásbeli számonkérés esetén is javasolt a személyes segédeszközök használata.***

**TEENDŐK BETEG SZEMÉLY ESETÉN**

* ***A szakképző intézmény épületeit, rendezvényeit, tanóráit kizárólag egészséges, koronavírus megbetegedés tüneteit nem mutató személy látogathatja.***
* Amennyiben egy tanulónál, oktatónál vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell az iskola-egészségügyi orvost, aki az érvényes eljárásrend szerint dönt a további teendőkről.
* Nem nagykorú tanuló esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a tanuló háziorvosát/házi gyermekorvosát. Azt követően az orvos utasításai alapján járjanak el.
* A beteg tanuló felügyeletét ellátó személynek kesztyű és maszk használata kötelező.
* Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni.
* Amennyiben fennáll a gyanú, az NNK által kiadott aktuális eljárásrendnek megfelelően kell ellátni a beteggel kapcsolatos teendőket.
* A tanuló az iskolába – hasonlóan más megbetegedésekhez – kizárólag orvosi igazolással, kórházi zárójelentéssel térhet vissza, melyet az intézménynek el kell fogadnia, azt saját hatáskörben nem bírálhatja felül.
* Amennyiben krónikus betegséggel élő tanuló a koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie, mely alapján a szükséges intézkedéseket meg kell tenni.

**INTÉZKEDÉSEK FERTŐZÉSSEL ÉRINTETT INTÉZMÉNYEK ESETÉBEN**

* Minden szakképző intézménynek kiemelt feladata és kötelessége a járványügyi készültséget kezelő intézményi intézkedési terv folyamatos aktualizálása – szükség esetén - az intézményen belüli eltérő járványügyi helyzetet is figyelembe véve.
* A ***fenntartó által jóváhagyott intézményi intézkedési tervet*** a szakképző intézmény köteles a szakképzési államigazgatási szerv feladatkörében eljáró Nemzeti Szakképzési és Felnőttképzési Hivatal (a továbbiakban: ***NSZFH) rendelkezésére bocsátani.*** Az NSZFH amennyiben szükségesnek ítéli, további intézkedéseket kezdeményez a fenntartónál.
* Amennyiben egy szakképző intézményben COVID-19 fertőzés ténye igazolódik, arról, a területi járványügyi hatóságot, azaz a Megyei/Fővárosi Kormányhivatal népegészségügyi feladatkörben eljáró járási/kerületi hivatalát haladéktalanul tájékoztatni kell.
* A COVID-19 fertőzés tényéről, illetve a szükséges intézkedésről a fenntartót haladéktalanul tájékoztatni kell.
* A szakképző intézmények évfolyamain egész osztályra bevezetett tanügyi intézkedésre csak rendkívül indokolt esetben kerülhet sor, tekintettel arra, hogy 12 év felett minden tanuló élhet az oltás felvételével.
* A fertőzésben érintett tanuló a felgyógyulásáig nem látogathatja az intézményt.

**DIGITÁLIS OKTATÁS**

* A tantermen kívüli, digitális munkarendben a nevelés-oktatás, a tanulási folyamat ellenőrzése és támogatása az oktatók és a tanulók online vagy más, személyes találkozást nem igénylő kapcsolatában – elsősorban digitális eszközök alkalmazásával – történik.
* A tanulók a tantermen kívüli, digitális munkarend elrendelését követő naptól az iskolát meghatározott eljárásrend szerint látogathatják.
* Amennyiben egy iskolában tantermen kívüli, digitális munkarend kerül átmenetileg elrendelésre, a gyermekfelügyeletet az érintett intézményben meg kell szervezni igény esetén a szülők támogatása érdekében.
* Amennyiben az intézményben objektív okokból nem szervezhető meg a gyermekfelügyelet, arról iskola esetében a fenntartó, szakképzési centrum részeként működő szakképző intézmény esetén a szakképzési centrum gondoskodik.
* A gyermekfelügyelet során a gyermekétkeztetési feladat ellátójának változatlanul biztosítania kell a gyermekétkeztetést.
* ***A tanulókkal, szülőkkel, képzésben részt vevőkkel való folyamatos kapcsolattartás során az elektronikus levelezést, illetve a tanulmányi rendszeren keresztüli lehetőségeket is széleskörűen alkalmazni javasolt (e-KRÉTA).***
* ***A beadandó dokumentumok, dolgozatok kiértékelésébe való betekintési lehetőséget továbbra is biztosítani kell, melynek során fokozottan ügyelni kell a biztonsági szabályok betartására.***

FELHÍVJUK AZ ISKOLA KÖZÖSSÉGÉHEZ TARTOZÓK FIGYELMÉT, HOGY AZ OKTATÁSSAL KAPCSOLATOSAN (IS) CSAK HITELES FORRÁSBÓL TÁJÉKOZÓDJANAK.

www.kormany.hu VAGY: www.nive.hu

**TAKARÍTÁSI ÉS HIGIÉNIÉS SZABÁLYZAT**

**SZÉCHENYI ISTVÁN KATOLIKUS TECHNIKUM ÉS GIMNÁZIUM**

**Érvényes:** 2021. szeptember 1-től

A szabályzat célja, hogy meghatározzuk azokat az elvárásokat, feltételeket, módszereket, amelyek segítségével a higiénés követelményeket kielégítő takarítási tevékenység folytatható.

Minden szakképző intézményben legalább havonta alapos, mindenre kiterjedő fertőtlenítő nagytakarítást kell elvégezni. Felelős: gazdasági vezető, takarítók Ellenőrzik: az intézmények vezetői

* Fokozottan ügyelni kell az intézmény tisztaságára, a napi többszöri fertőtlenítő takarítás (termekben, a folyosókon és a szociális helyiségekben) elvégzésére.
* A fertőtlenítő takarítás során kiemelt figyelmet kell fordítani arra, hogy a kézzel gyakran érintett felületek (ilyenek a padok, asztalok, székek, az ajtó-, ablakkilincsek, korlátok, villany- és egyéb kapcsolók, informatikai eszközök (billentyűzet, monitor, egér, egérpad, stb.), mosdók csaptelepei, WC lehúzók stb.) valamint a padló és a mosható falfelületek a felületnek megfelelő vírusölő hatású szerrel fertőtlenítésre kerüljenek.
* A takarítást, fertőtlenítést úgy kell megszervezni, hogy az a tanulók egészségét ne veszélyeztesse.
* A takarítást végző dolgozók részére a felhasznált szernek megfelelő védőeszköz biztosítása és azok viselése szükséges.

**Takarítási típusok:**

Rendszeres napi takarítás

Nagytakarítás

Az épületben és annak környékén végzett segédmunkák

COVID miatti napon belüli takarítás

1. **Rendszeres napi karbantartó takarítás**

**Bejárat, folyosók:**

* Szemét, hulladék összegyűjtése, a szemetes edények kiürítése, szemét konténerbe szállítása a szelektív hulladékgyűjtésnek megfelelően.
* Szemetes edények fertőtlenítő tisztítása, új nylon zsákkal való ellátása.
* Folyosók felmosása (kézi módszerrel).
* Bejárati lábtörlők porszívózása, áttörlése a burkolatnak megfelelő szerrel, korlátok, szegélyek tisztítása.
* Üvegfelületek tisztítása.

**Irodahelyiségek, tantermek:**

* Alapterület felmosása, szőnyegek porszívózása, foltok tisztítása.
* Kommunális hulladék összegyűjtése zsákokba, konténerhez szállítása.
* Ablakközök kitörlése naponta / párkányok hetente!
* A bútoron lévő berendezési tárgyak (telefon, monitor stb.) vegyszeres áttörlése.
* Hulladéktárolók, hamutartók kiürítése, fertőtlenítő tisztítása, tiszta nylonzsák kihelyezése.
* Bútorfelületek portalanítása, ill. vegyszeres áttörlése.
* Mosdók körüli csempék, mosdók, tükrök, piperepolcok, adagolók vegyszeres áttörlése.
* Ajtók kilincs körüli részének tisztító fertőtlenítése.
* Hűtőszekrények tisztítása hetente, egyeztetett időpontban.

**Vizesblokkok**:

* Takarítás naponta és szükség szerint.
* alapterület felmosása.
* Mosdók, WC-k tisztítása, fertőtlenítése, vízkőoldás, csempefelületek, ajtók kilincs körüli részének fertőtlenítő tisztítása, tiszta törlők biztosítása.

1. **Nagytakarítás**

A nagytakarítás során elvégzendő feladatok:

* Alapterület komplett tisztítása (szegélyek, fugák is).
* Szőnyegek porszívózása, vegyszeres átmosása, folttisztítás.
* Bútorok, berendezési tárgyak nedves, vegyszeres átmosása, felületi kezelése ápolószerekkel.
* Ajtók és tokok fertőtlenítő lemosása.
* Ablakok, függönyök le- kimosása.
* Vizesblokkok fertőtlenítő tisztítása.
* A fűtőtestek, csővezetékek, szellőző-elszívó berendezések külső felületének lemosása.
* Lámpa búrák, armatúrák tisztítása (a világítótestek szétszerelése nem a takarító személyzet feladata).
* Tornaterem teljes fertőtlenítő felsúrolása.
* Az összes üvegfelület teljes körű tisztítása.

1. **Az épületben és annak környékén végzett segédmunkák**

* Udvar takarítása – folyamatos.
* Kert rendben tartása (fűnyírás, szükség esetén locsolás, hulladékok, falevelek eltávolítása stb) szükség esetén.
* Virágok, növények gondozása – folyamatos.
* A térkő gyomtalanítása – szükség esetén.

1. **COVID miatti takarítási feladatok**

A tanév megkezdése előtti héten fertőtlenítő nagytakarítást kell végezni az intézményben. Ennek során a minden teremben és munkahelyiségben a következő feladatokat kell elvégezni

* padló és felülettisztítás, szőnyegek, egyéb textília tisztítása fertőtlenítése tisztítószerekkel;
* felesleges, használaton kívüli tárgyak összegyűjtése, elszállítása;
* ajtók, faburkolatok, lambériák, szekrények, székek, padok, asztalok, egyéb bútorok vegyszeres tisztítása;
* szőnyegek, egyéb textília tisztítása;
* sporteszközök tisztítása;
* radiátorok, csövek lemosása;
* ablakok, üvegfelületek tisztítása;
* szemétgyűjtők tisztítása, fertőtlenítése;
* képek, tablók, világítótestek portalanítása;
* pókhálók eltávolítása;
* rovar- és rágcsálóirtása;
* csaptelepek óvatos megnyitása, kb. 10 perces folyatása azért, hogy a hosszú ideig nem használt vízvezetékből a pangó víz kifolyjon.

A nagytakarítást követően a szakmai igazgatóhelyettes, a gazdaságvezető és a helyiségért felelős takarító ellenőrzést végez, melyről készült feljegyzést aláírásukkal igazolják.

**Fertőtlenítési rend**

|  |  |  |  |  |
| --- | --- | --- | --- | --- |
| **Helyiség neve** | **Időszak/intervallum** | **Ki végzi:** | **Felelős** | **Tevékenység** |
| Épület | folyamatosan | mindenki | iskolavezetés | Kézmosás-kézfertőtlenítés |
| Bejárat | belépéskor | mindenki | portán lévő technikai alkalmazott | fertőtlenítés |
| Könyvtár | minden szünetben, kiadványoknál szükség esetén | könyvtáros tanár | könyvtáros tanár | kilincsek, asztalok, klaviatúrák törlése, kiadványok fertőtlenítése kiadáskor és visszavételezéskor |
| WC, liftgomb, folyosó, korlát, kilincsek | minden foglalkozáson | ügyeletes technikai alkalmazottak beosztás szerint | ügyeletes technikai alkalmazottak | fertőtlenítős áttörlés, felmosás folyosótakarító eszközzel |
| Termek kilincsei, kapcsolók, klaviatúrák, egerek | minden szünetben | ügyeletes technikai alkalmazottak beosztás szerint | oktatók | biztosított törlőkkel fertőtlenítő törlés |
| Tornaterem | minden foglalkozás elején és végén | ügyeletes technikai alkalmazottak beosztás szerint, oktatók | Testnevelők | A foglalkozásokon szükséges sportszerek fertőtlenítése |

**Az ügyeletes takarítók feladata nap közben:**

* A termekben a tanulói csoportok váltása között a felületfertőtlenítést kell végezni. Ez magába foglalja a padok, billentyűzetek, tanári asztal fertőtlenítőszerrel átitatott kendővel történő áttörlését, a kilincsek áttörlését. (minden tanteremben el kell helyezni virológialiag megfelelő tisztító szert szóró flakonban és 4-5 db törlő szivacsot. Az érintett termek listáját a szakmai igazgatóhelyettes adja meg a takarítók számára.
* A terembe érkező új diákok addig nem foglalhatják el helyüket, míg a takarító a terem fertőtlenítését nem zárta le. A szünetekben fertőtlenített termekről a takarító személyzet nyilvántartást vezet. A fertőtlenítés tényét az igazgató és a gazdasági vezető szúrópróbaszerűen ellenőrzi.
* A tanítási órák megkezdése után a folyosói korlátok kilincsek, a mosdók ajtajának, a WC ülőkéknek, a fertőtlenítő áttörlése történjen meg, melyről szintén nyilvántartást kell vezetni.
* A tanítási napot követő takarítási feladatok: a megszokott teendőkön túl minden, a diákok, tanárok, vendégek által érinthető felületek fertőtlenítése.

**Kötelező nyilvántartások**

* gyártó által magyar nyelven feltüntetett használati utasítás szerint virucid szer nyilvántartása, koncentráció kialakításának nyilvántartása – Készletnyilvántartás.
* a megfelelő szerek folyamatos beszerzéséről, rendelkezésre állásáról, kihelyezéséről.
* termekben, folyosón végzett fertőtlenítés meghatározott időszakonkénti nyilvántartása, hetenkénti összegyűjtése, lefűzése.
* takarítási útmutató elkészítése, megismertetése és aláíratása a technikai dolgozókkal, szaktanárokkal.
* év eleji tájékoztatásban a járványügyi tájékoztatás is elhangzik, aláíratni a diákokkal, nyilatkozatok begyűjtése, majd ezek tárolása.

**Adminisztrációs. teendők:**

* Házirend, és vírusvédelmi tájékoztató a nyilvános elhelyezése az iskola bejáratánál.
* Tanulói (szülői) nyilatkozat begyűjtése és tárolása COVID mentességről
* Tanulói működő e-mail címek nyilvántartása osztályonként (legyen-e mindenkinek iskolai a-mailje?)
* Szükséges nyilvántartások elkészítése, folyamatos vezetése, tárolása.

**Tisztítószerek**

1. Kliniko speed fertőtlenítő és felület tisztítószer (nincs hígítási arány)
2. Caosept kéz- és bőr fertőtlenítőszer (nincs hígítási arány)
3. Top Grade Allsept Foam tisztító és fertőtlenítőszer 5%-os hígítási arány
4. Kliniko sept fertőtlenítő és kéztisztító szappan (nincs hígítási arány)
5. Hypó fertőtlenítőszer (5%-os hígítási arány)
6. Dymosept fertőtlenítőszer (nincs hígítási arány)
7. Domestos fertőtlenítőszer (nincs hígítási arány)
8. Kormány által biztosított, egyelőre nem ismert tisztítószer

**Takarításhoz használt eszközök**

1. Vileda vödör, és vileda felmosó szett
2. Vileda törlőkendő
3. Tündér törlőkendő, antibakteriális
4. Sárga színű csúszásveszélyt jelző tábla +8db

Ózd, 2021. szeptember 1.

Hajdu Krisztián

igazgató

Fenntartói jóváhagyás:

……………………………………………